b'\n_START_ARTICLE_\nFender Duo-Sonic\n_START_SECTION_\nIzvorni dizajn (1956. - 1959.)\n_START_PARAGRAPH_\nModel Fender Duo-Sonic proizveden je 1956. godine. U osnovi sli\xc4\x8dan je modelu Musicmaster s istom du\xc5\xbeinom skale (standard Fender model ima du\xc5\xbeu skalu) proizveden i predstavljen nekoliko mjeseci prije modela Duo-Sonic koji je bio dostupan u svijetloj tan boji (boja pustinjskog pijeska), vratom \'V\' profila od mekog javora i hvataljkom s 20 pragova. Izvorni Duo-Sonic model ima pozla\xc4\x87enu anodiziranu aluminijsku plo\xc4\x8du na tijelu gitare koja pokriva ugra\xc4\x91enu elektroniku, i na kojoj se nalaze prorezi za ugradbu elektromagneta.\n_START_SECTION_\nDruga generacija (1959. - 1964.)\n_START_PARAGRAPH_\n1959. godine model Duo-Sonic pro\xc5\xa1ao je svoju prvu fazu nadgradnje. Najzna\xc4\x8dajnije dizajnerska promjena je prijelaz s \xc4\x8distog vrata od javora, na vrat s presvu\xc4\x8denom hvataljkom od palisandera, \xc5\xa1to je ve\xc4\x87 tada bila praksa u skladu izgradnje s drugim fenderovim modelima. Ova novina zadr\xc5\xbeala se otprilike godinu dana, kada se pre\xc5\xa1lo na uporabu furnira. Druga zna\xc4\x8dajka je prijelaz s aluminijske anodizirane plo\xc4\x8de, i ugradba plasti\xc4\x8dne plo\xc4\x8de na tijelo gitare. Na po\xc4\x8detku druge generacije model je bio dostupan samo u boji pustinjskog pijeska, me\xc4\x91utim danas su dostupni modeli i u znatno tamnijoj tan boji. Sredinom 1961. do 1963. godine modeli su bili dostupni i u sunburst boji, koja je nakon \'63 godine zamijenjena bijelom bojom.\n_START_SECTION_\nTre\xc4\x87a generacija - Duo-Sonic II (1964. - 1968.)\n_START_PARAGRAPH_\n1964. godine model Duo-Sonic preoblikovan je po temelju na model Mustang koji je nedavno bio pridodan na popis \'studentske\' linije modela, ali bez vibrato mosta s \xc5\xbei\xc4\x8dnjakom. I \'student\' modeli do\xc5\xbeivjeli su svoj preporod, tako da su sada bili dostupni s promjenjenim dizajnom tijela, hvataljka vrata presvu\xc4\x8dena je palisanderom, a plasti\xc4\x8dne plo\xc4\x8de su postale standard. Glava vrata s ma\xc5\xa1inicama je sada ne\xc5\xa1to izra\xc5\xbeajnija (krupnija), a potovi kontrole ton i glasno\xc4\x87e nalaze se na zasebnoj metalnoj plo\xc4\x8dici. Razdjelnik elektromagneta na modelima Duo-Sonic i Mustang s doljnjeg dijela roga premje\xc5\xa1ten je sada iznad elektromagneta, a kontrola tona i odabira istih obavlja se pomo\xc4\x87u trodjelnog preklopnika. Tako\xc4\x91er, ovim novinama dodaje se mogu\xc4\x87nost odabira modela gitara uz ve\xc4\x87 postoje\xc4\x87u 571.5 mm du\xc5\xbeinu skale, sada i modeli s ne\xc5\xa1to du\xc5\xbeom 609,6 mm skalom. Model Duo-Sonic je bio dostupan sa, ili bez oznake "II", a osim u bijeloj. sada i u svijetlo plavoj, i tamno crvenoj boji._NEWLINE__NEWLINE_Model Duo-Sonic proizvodio se sve do 1969. godine kada mu je zbog naprednijeg modela Mustanga s tremolo mostom s \xc5\xbei\xc4\x8dnjakom prizvodnja i prestala._NEWLINE__NEWLINE_Danas su modeli Duo-Sonic I i II rijetko vi\xc4\x91eni, a model II (bez kompliciranog odr\xc5\xbeavanja tremolo mosta) postao je po\xc5\xbeeljna, i popularnija aternativa \xc4\x8dak i modelima Mustang.\n_START_SECTION_\nReizdanje\n_START_PARAGRAPH_\nFender je 1993. godine predstavio meksi\xc4\x8dki model gitare Duo-Sonic s 576,5 mm du\xc5\xbeinom skale. Model je bio dostupan u crnoj, tamno crvenoj i bijeloj boji, a ko\xc5\xa1tao je 259,99 $._NEWLINE_1997. godine Fender je model Duo-Sonic u svojim proizvodnim linijama prestao proizvoditi, ali je ve\xc4\x87 naredne godine proizvodnja nastavljena ali u Kini, kao Fender Squier Affinity Strat model giatre. Proizvodnja je prekinuta 1999. godine._NEWLINE__NEWLINE_Ponovno pokretanje proizvodnje, i novo reizdanje Fender Squier branda modela bilo je 2008. godine s "Classic Vibe" serijom gitara. Namjera je bila stvoriti model po uzoru dizajna i materijala izgradnje na modele gitara iz \'50ih godina. Zna\xc4\x8di: hvataljka vrata opet je od javora, zlatna plo\xc4\x8da na tijelu i svijetla tan boja za model. Uo\xc4\x8dene razlike su: tijelo gitare izra\xc4\x91eno je od bukve, vrat je modernog "C" oblika i s ne\xc5\xa1to du\xc5\xbeom (609,6 mm) skalom.'